Nærbø

Politikken i Hå kommune er preget av ulike bygdelister etter kommunesammenslåingen i 1964. Siden 2011 har Kristelig folkeparti hatt ordføreren i Hå kommune.

 Jærbanen og Jærmuseet 
Nærbø stasjon på Jærbanen betjenes av lokaltog mellom Stavanger og Egersund. Utenom sommeren har lokaltoget noen avganger fra Stavanger som har Nærbø som endestasjon.

Jærmuseet ligger ved Nærbø. Museet legger vekt på historien til jordbruket på Jæren. På Nærbø er det mye virksomhet og industri knyttet til jordbruket.

 Tidligere kommune 1894–1964 
Nærbø er en tidligere selvstendig kommune. Fra 1837 var Nærbø del av Hå formannskapsdistrikt. Hå ble i 1894 delt i Nærbø og Varhaug kommuner. Nærbø hadde da den ble etablert som selvstendig kommune 1 806 innbyggere. 1. januar 1964 ble Nærbø slått sammen med Ogna og Varhaug kommuner til den nye Hå kommune. Nærbø hadde ved sammenslåingen 3 926 innbyggere. Siste ordfører i Nærbø kommune var gårdbruker Odd Skjærpe.

 Stedsnavnet
Stedsnavnet «Nærbø» er konstruert av et ledd fra navnene til de tidligere sognene Njærheim og Bø som ble slått sammen ved en resolusjon i 1832.

 Referanser 

Kategori:Tidligere kommuner i Rogaland
Kategori:Bosetninger i Hå
Kategori:Tettsteder i Rogaland
Kategori:Norske kommuner etablert i 1894
Kategori:Kommuner opphørt i 1964